**Ülesande koostaja(d):** Kathleen Laur

**Liiklusohutuse teema:** **Ohutult liikumine koduõuel ning sealt turvaliselt lahkumine**

### Seos õpitulemus(te)ga:

Laps õpib matkimise, vaatlemise, uurimise, katsetamise, suhtlemise, mängu, harjutamise jms kaudu.

Laps on õppe- ja kasvatustegevuses aktiivne osaleja ning tunneb rõõmu tegutsemisest. Last kaasatakse tegevuste kavandamisse, suunatakse tegema valikuid ning tehtut analüüsima.

Õppe- ja kasvatustegevuses luuakse tingimused, et arendada lapse suutlikkust:
  1) kavandada oma tegevust, teha valikuid;
  2) seostada uusi teadmisi varasemate kogemustega;
  3) kasutada omandatud teadmisi erinevates olukordades ja tegevustes;
  4) arutleda omandatud teadmiste ja oskuste üle;
  5) hinnata oma tegevuse tulemuslikkust;
  6) tunda rõõmu oma ja teiste õnnestumistest ning tulla toime ebaõnnestumistega.

**Seos olemasoleva õppematerjaliga:** [**https://agamina.ee/360vr/**](https://agamina.ee/360vr/) **-** veebipõhine õpikeskkond, kus saate oma lastele näidata virtuaaltuure erinevates keskkondades, kus toimub liiklemine ja et seda saaks võimalikult ohtutult teha.

Tegevuse kirjeldus: **Kuidas vanemana arvestada väikelapse ettearvamatu käitumisega? Millised on ohukohad koduõuel või sealt väljumisel, näiteks kergliiklusteele või sõiduteele? Kuidas turvaliselt oma perega autos sõita?**

**Õpetaja roll:** Õpetajana alustame lasteaia õuealas ohutu liiklemise tutvustamist ning saame turvaliselt lastega läbi mängida erinevaid liiklusmänge enne kui suuname nad lasteaia õuealast välja liiklema. Ning samuti lõimida liikluskasvatuse teemat Koolieelse lasteasutuse riikliku õppekavaga ning täita neid eesmärke. Kindlasti tutvustame ka neile [www.agamina.ee](http://www.agamina.ee) keskkonda ja loodame, et koostöös koduga see ka lastele paremini kinnistub ja neid huvitama hakkab. Seejärel saab edasi liikuda juba järgmiste keerulisemate teemade juurde, mis puudutavad liikluskultuuri.

**Vanema roll:** Sellel liiklusohutuse tuuril on Sul lapsevanemal võimalik erinevaid meediaid kasutades saada olulist informatsiooni või koos lapsega vaadelda ning arutleda koduõue ohutusest. Samuti annab see hea võimaluse viia õppe ka õuetingimustesse ja käituda ja selgitada oma koduõue põhjal, kuidas toimub sealt väljumine võimalikult ohutult ja mida peaks sealjuures arvestama.